# Õpitulemuste soovituslik jaotus ja soovituslik õppesisu 6. klassis

## ****Kooliastme lõpuks taotletavad teadmised, oskused ja hoiakud****

Õpilane:

1) mõistab rahvapärimust ja kultuuri mitmekesisust;
2) mõistab eesti keelt kui kultuuri kandjat ja avaliku
suhtluse vahendit;
3) väljendab end selgelt ja asjakohaselt suuliselt ning kirjalikult;
4) teeb õpitu piires keeleteadlikke valikuid, kasutab korrektset kirjakeelt ja sobivat sõnavara;
5) loeb tekste ladusalt ja eesmärgistatult eri keskkondades ja allikatest;
6) kirjutab eesmärgistatult eri liiki tekste eri keskkondades ja allikate toel;
7) analüüsib ja hindab eri liiki suulisi ja kirjalikke tekste;
8) mõistab eri tüüpi ja liiki tekstide ülesehitust, sisu, keelelist eripära;
9) kujundab lugemise kaudu hoiakuid ja tõekspidamisi;
10) väärtustab lugemist, leiab endale sobivat lugemisvara.

## Eesti keel

### Suuline ja kirjalik suhtlus

* Esitab kuuldu ja loetu kohta kriitilisi küsimusi ning avaldab arvamust, sõnastab järelduse;
* lahendab lihtsamaid probleemülesandeid paaris- ja rühmatöös;
* osaleb aktiivselt klassi- ja rühmavestluses;
* põhjendab oma seisukohta ja aktsepteerib kaaslase põhjendatud seisukohti;
* kasutab suhtluses sobivaid keelevahendeid, sh korrektset kirjakeelt õpitu piires nii suulises kui ka kirjalikus suhtluses.

### Suuline ja kirjalik suhtlus

* Tekstide kriitiline kuulamine, faktide leidmine ja kontrollimine, kuuldule hinnangu andmine. Kriitiliste küsimuste esitamine vahetus suhtluses.
* Seisukoha põhjendamine paaris- või rühmatöö ajal. Klassivestlus, diskussioon. Vestluses kõnejärje hoidmine ja üleandmine kaaslasele. Kaaslase aktiivne kuulamine, kaaslase öeldu täiendamine ja täpsustamine. Vestluskaaslasele positiivse tagasiside andmine.
* Suulises keelekasutuses kirjakeele põhinormingute järgimine ning mõtete sobiv sõnastamine. Viisakusväljendite kasutamine, sobiva suhtlusstiili valimine, parasiitkeelendite vältimine, mõtte lõpuleviimine. Viisakas ja ohutu suhtlus virtuaalkeskkonnas.

### Teksti vastuvõtt

* Nimetab põhilisi Eesti meediakanaleid, eristab rahvusringhäälingu ja kommertskanalite eesmärke;
* tunneb õpitud meediatekstide liike ja nende kasutamise võimalusi, oskab analüüsida meediatekste nende ülesehituse põhjal;
* kasutab meediatekstide analüüsil õpitud keele- ja tekstimõisteid;
* leiab tekstist argumendi ülesehituse osad;
* teeb järeldusi kasutatud keelevahendite kohta ning märkab kujundlikkust mõjutusvahendina;
* võrdleb meediatekste, esitab kriitilisi küsimusi ja avaldab arvamust, teeb tekstist lühikokkuvõtte.
* Arutlevate meediatekstide ülesehituse analüüs. Lõigu, teksti eesmärk, varjatud eesmärk. Argumendi osad. Mõjutusvõtete ja hinnanguliste keelendite leidmine.
* Meediakanalid ja -väljaanded Eestis, kommertsmeedia ja rahvusringhääling. Raadio- ja telesaadete eripära, vormid ning liigid. Raadiosaate eesmärgistatud kuulamine, telesaate eesmärgistatud vaatamine, kuuldu konspekteerimine, võrdlemine, kokkuvõtte tegemine.
* Trüki ja veebiajakirjandus. Ajalehežanrite (uudis, arvamuslugu, intervjuu, olemuslugu) eesmärgid ja ülesehitus. Pilt meediatekstides: pressifoto, karikatuur, pildiallkirja eesmärk.
* Reklaam: sõnum, pildi ja sõna mõju reklaamis, adressaat, lastele mõeldud reklaam.

### Tekstiloome

* Leiab juhendamise abil tekstiloomeks vajalikku teavet, tunneb kirjutamiseks ja esinemiseks valmistumise põhietappe, täiendab tagasiside põhjal oma teksti;
* valdab alustekstil kirjutamise põhilisi võtteid, täiendab alusteksti enda mõtetega;
* kirjutab kirjandi, milles kasutab kirjeldamist, jutustamist, koostab argumentatsiooni;
* avaldab viisakalt ja olukorrast lähtudes arvamust sündmuse, nähtuse või teksti kohta nii suuliselt kui ka kirjalikult;
* kirjutab eesmärgipäraselt multimodaalseid tekste ja ajakirjandusžanre;
* vormistab kirjalikud tekstid korrektselt nii käsikirjas kui ka arvutis;
* kasutab tekste toimetades ja kaaslast tagasisidestades omandatud keele- ja tekstimõisteid.

### Tekstiloome

* Protsesskirjutamise etappide meenutamine. Lisateabe otsimine. Alusteksti kasutamine enda tekstis: refereerimine. Alustekstile enda mõtete lisamine, autori ja enda mõtete vastandamine, kõrvutamine. Kirjandi ülesehitus: Sissejuhatus, teemaarenduse lõigud e argumendid, kokkuvõte. Lõigu ülesehitus: väide, selgitus, näide, järeldus. Tabav pealkiri. Oma sõnastuse ja lausestuse toimetamine, õigekirja korrektori kasutamine, oma vigade leidmine ja parandamine. Teksti vormistamine arvutil: reavahe, joondus, lõiguvahed, pealkirjastamine.
* Multimodaalse teksti loomine: pildi-, video ja graafilise materjali kasutamine. Teksti kujundamine erinevates rakendustes.
* Ajakirjandustekstide kirjutamine: reklaam, uudis, arvamuslugu, intervjuu.

### Keeleteadlikkus

* Nimetab Eesti suuremaid murdealasid
* kasutab õigekeelsussõnaraamatud õigekirja kontrollimiseks;
* teab üldtuntud lühendeid ja kasutab neid tekstis;
* eristab kirjakeelt ja argikeelt, teeb sobiva sõnavaliku vastavalt kontekstile;
* moodustab ja kirjavahemärgistab liitlauseid enda tekstis;
* kasutab veebi- ja pabersõnaraamatut sõna tähenduse ja õigekirja kontrollimiseks;
* rakendab omandatud keeleteadmisi tekstiloomes ning tekste analüüsides ja hinnates.

### Keeleteadlikkus

* Eesti murded. Murdekaart, murdekeelenäited, murdesõnastiku kasutamine.

### Õigekiri

* Õigekirja kontrollimine õigekeelsussõnaraamatust (nii raamatu- kui ka veebivariandist), märkide lugemine.
* Veaohtlikud liited: -lik; -likkus.
* Üldkasutatavad lühendid. Lühendite õigekiri. Lühendite lugemine

### Sõnavaraõpetus

* Kirjakeel ja argikeel (sh släng), sõnade stiiliväärtus ja märgendid sõnastikes. Sõnavaliku täpsus erinevates tekstides ja enda tekstis. Sobiva sõnavaliku tegemine vastavalt kontekstile: oma või võõrsõna, harvad, vanamoelised sõnad jne.

### Vormiõpetus

* Grammatiline ühildumine käändes ja arvus.
* Nimisõnade kokku- ja lahkukirjutamine. Omadussõnade kokku- ja lahkukirjutamine (ne- ja line-liitelised omadussõnad).
* Arvsõnade õigekiri. Rooma numbrite kirjutamine. Põhi- ja järgarvsõnade kokku- ja lahkukirjutamine. Kuupäeva kirjutamise võimalusi. Arvsõnade käänamine. Põhi- ja järgarvsõnade kirjutamine sõnade ja numbritega, nende lugemine. Arvsõnade kasutamine tekstis.
* Sõnastike kasutamine käändevormide kontrollimiseks.

### Lauseõpetus

* Liitlause. Lihtlausete sidumine liitlauseks. Rindlause ja osalaused. Sidesõnaga ja sidesõnata rindlause. Rinnastavad sidendid.
* Põimlause. Pea- ja kõrvallause. Alistavad sidendid. Põimlause kirjavahemärgistamine.

## Kirjandus

## Õpitulemused

Õpilane:

1) loeb laste- ja noortekirjandusteoseid nii eesti kui ka maailmakirjandusest, sealhulgas vähemalt neli tervikteost;

2) loeb ladusalt ja mõtestatult eri žanris luule-, proosa- ja draamatekste, kasutab õpetaja juhendamisel põhilisi lugemisvõtteid ja -viise, jälgib ja hindab oma lugemist;

3) tutvustab loetud raamatut ja selle autorit ning jagab oma lugemiskogemust;

4) loeb kirjandusvaldkonnaga seotud aime- ja meediatekste, kasutab teabe hankimiseks sobivaid allikaid ja keskkondi;

5) kasutab otstarbekalt eri allikatest ja keskkondadest hangitud teavet,eristab oma ja laenatud teksti, nimetab ja märgib kasutatud allikad;

6) väärtustab nii paikkondlikku kui ka kogu Eestit ühendavat eripärast paljutahulist kultuuri;

7) õpib tundma kultuuri eri ilminguid, sealhulgas teatri- ja filmikunsti, pärimus- ja muuseumikultuuri;

8) eristab ilukirjanduse ja rahvaluule põhiliike ning olulisemaid žanre, nimetab nende tunnuseid ja toob näiteid;

9) nimetab luuletuse teema ja kirjeldab selle meeleolu, märkab keele- ja vormikasutuse iseärasusi, mõtestab lahti luuletuse kujundlikkust;

10) koostab proosa- või draamateksti kohta kava küsimuste, väidete või märksõnadena, kirjutab kokkuvõtte;

11) nimetab teose teema, arutleb tegelastega seotud probleemide ja väärtushoiakute üle, sõnastab teose peamõtte;

12) iseloomustab ja võrdleb tegelasi, kirjeldab nendevahelisi suhteid ja hindab tegelaste käitumist;

13) järjestab loo sündmused ning põhjendab toimumisaja ja -koha valikut;

14) rikastab oma sõnavara, otsib teavet tundmatute sõnade ja väljendite kohta;

15) kirjutab eri žanris omaloomingulisi töid, sealhulgas kirjeldavaid ja jutustavaid tekste;

16) osaleb arutelus, avaldab ja põhjendab omaarvamust, valib kirjandusteosest rääkides tekstistsobivaid näiteid, teeb koostööd;

17) esitab (peast) luuletuse, lühikese proosa- või rolliteksti, taotleb esituse ladusust, selgust ja tekstitäpsust;

18) mõtestab lahti esitatud teksti tähendused, annab tagasisidet enda ja teiste esitusele;

19) jutustab mõttelt sidusa tervikliku ülesehitusega selgelt sõnastatud loo, tugineb kirjanduslikule tekstile, tõsielusündmusele või oma fantaasiale;

20) jutustab tekstilähedaselt või kokkuvõtvalt kavapunktide järgi, märksõnade abil või piltteksti põhjal;

21) kasutab tekstianalüüsis õigesti kirjanduse põhimõisteid

## ****Lõiming teiste õppeainetega:****

* **Ajalugu:**
	+ **Teemad:** Eesti kirjanduse ajalooline kontekst, rahvaluule ajalugu, ajaloolised sündmused kirjanduses.
	+ **Ülesanded:** Tekstide analüüs ajalooteemadel, kirjandusteoste ja ajalooliste sündmuste võrdlemine.
	+ **Projektid:** Ajaloolise teemaga jutustuste või päevikute kirjutamine (nt ajaloolise isiku või sündmuse perspektiivist).
* **Loodusõpetus:**
	+ **Teemad:** Loodus ja keskkond kirjanduses, looduskirjandus.
	+ **Ülesanded:** Tekstide lugemine, mis käsitlevad loodust ja keskkonda (nt loomad, taimed, ilm).
	+ **Projektid:** Loodusõpetuse ja kirjanduse lõimitud projektid, kus õpilased kirjutavad loodusteemalisi jutustusi või luuletusi.
* **Kunst ja käsitöö:**
	+ **Teemad:** Illustratsioonide loomine kirjandusteostele, visuaalne eneseväljendus.
	+ **Ülesanded:** Jutustuste illustreerimine, karakterite visandamine, luuletuste illustreerimine.
	+ **Projektid:** Kirjandusliku teksti põhjal kunstiprojektide loomine (nt raamatukaante kujundamine).
* **Muusika:**
	+ **Teemad:** Muusika ja luule seosed, laulude tekstide analüüs, rahvalaulud.
	+ **Ülesanded:** Luuletuste seadmine muusikale, rahvalaulude ja kirjanduse võrdlemine.
	+ **Projektid:** Muusikalise etenduse loomine, mis põhineb loetud kirjandusteosel.
* **Matemaatika:**
	+ **Teemad:** Kirjanduse ja matemaatika seosed (nt statistika kasutamine kirjanduslikus kontekstis).
	+ **Ülesanded:** Tekstide analüüs numbriliste andmete põhjal (nt tegelaste arv, sündmuste sagedus).
	+ **Projektid:** Kirjanduse ja matemaatika lõiminguprojekt (nt graafikud, mis kujutavad kirjandusteoste sündmuste dünaamikat).
* **Inglise keel (või teine võõrkeel):**
	+ **Teemad:** Eesti kirjanduse tõlked, võrdlev kirjandusanalüüs eesti ja inglise keeles.
	+ **Ülesanded:** Tekstide tõlkimine eesti keelest inglise keelde ja vastupidi, võrdlev lugemine.
	+ **Projektid:** Mitmekeelsete jutustuste või luuletuste kirjutamine.

Haridus- ja teadusministeeriumi õppekava materjalid. Põhikooli õppeprotsesside kirjeldused.

PRÕK Lisa 6 Ainevaldkond „Keel ja kirjandus“. 2023. https://projektid.edu.ee/display/OKMV/II+kooliaste+-+eesti+keel